Butikkerne i Frederikshavns midtby klapper i hænderne og glæder sig til påske. For her kan de holde åben i helligdagene i påsken, mens det internationale håndboldstævne Rødspættecup er over byen. Det er erhvervsstyrelsen der onsdag har givet dispensation til åbningstiderne, efter kommunes byråd har ansøgt om det. Når FREDERIK – handelstandsforeningen i Frederikshavn - på vegne af butikkerne ønsker dispensationen, er borgmesteren glad for, at Erhvervsstyrelsen har givet den. Et stort flertal i byrådet bakkede op om ansøgningen. - Nu er tilladelsen i hus, og vi kan udvide aktivitetsniveauet i påsken, når vi får mange gæster til Rødspætte Cup. Vi vil gerne være gode værter og en venlig by. Dispensationen giver os mulighed for at invitere gæsterne indenfor udtaler borgmester Birgit Hansen. De seneste år har mange ment at butikkerne i Frederikshavn skulle holde åbent i påskehelligdagene, selvom alle vidste, det var ulovligt. Da der så kom en lovændring, som gav en mulighed at få dispensation til at holde åbent på disse helligdage, hvis der i byen afholdes et stort arrangement med international deltagelse, så valgte FREDERIKs bestyrelse at søge om en sådan dispensation på grund af Rødspættecup. Byrådet valgte at bakke en sådan dispensation op, ved at indsende ansøgningen til erhvervsstyrelsen. -Dispensationen som vi nu har fået, giver en kærkommen mulighed for midtbyens butikker til både at give en shopping mulighed for byens håndboldgæster. Naturligvis også for kommunens øvrige gæster og indbyggere, fordi vi nu er det eneste sted hvor det er muligt at gøre en rigtig god påskehandel. Jeg håber alle kan se, at det er en mulighed vi skal forfølge i Handelsbyen Frederikshavn, siger for FREDERIK Erik Sørensen. FREDERIK vil nu undersøge, hvilke forretninger, der gør brug af dispensationen, og et møde følger i næste uge. - Vi ved med sikkerhed at sportsforretninger, en del specialbutikker og større dagligvarer butikker tidligere har ytret ønske om at holde åbent på påskehelligdagene, oplyser Erik Sørensen. Erhvervsstyrelsen har givet dispensation til, at butikkerne i Frederikshavn bymidte kan holde åbent i tidsrummet kl. 8-21 på helligdage i påsken i 2016.

Opsummering:
På grund af det store håndbold stævne Rødspættecup har butikkerne fået tilladelse til at holde åben i påskehelligdagene.